b'\n_START_ARTICLE_\nGrad Koprivnik\n_START_SECTION_\nZgodovina\n_START_PARAGRAPH_\nGrad Koprivnik ali Rabensberk je v listini omenjen \xc5\xbee leta 1238, vendar je bil pozidan \xc5\xbee prej, saj so bili gospodje Koprivni\xc5\xa1ki (Rabensbergi) omenjeni \xc5\xbee leta 1203, sprva kot ande\xc5\xa1ki pozneje pa kot spanheimski ministeriali na vzhodni meji Kranjske. Leta 1214 sta omenjena dominus Vlschalcus in Engilschalcus de Rabinsperc, leta 1228 pa dominus Wlscalcus in njegov vitez Hermannus in Rauensperch. Med letoma 1250 in 1263 je bil Bertold Koprivni\xc5\xa1ki eden od najpomembnej\xc5\xa1ih spanheimskih ministerialov. Ker so gospodje Rabensbergi imeli tri gradove in posesti, poleg Koprivnika \xc5\xa1e Vranjo Pe\xc4\x8d pri Kamniku in Ran\xc5\xa1perk v Savinjski dolini, je v njihovem prvem obdobju, ob skromnih virih, te\xc5\xbeava z lociranje na dolo\xc4\x8deno posest ali grad. _NEWLINE_Prvi gospod Koprivni\xc5\xa1ki ali Rabensber\xc4\x8dan, ki ga je mogo\xc4\x8de z ve\xc4\x8djo gotovostjo povezati z gradom Koprivnik in gospo\xc5\xa1\xc4\x8dino, naj bi bil Engelschalc de Rabinsperch, ki je bil leta 1238 med ustanovitelji samostana Adergas. Rodbina Koprivni\xc5\xa1kih je po mo\xc5\xa1ki liniji izumrla sredi 14. stoletja in kot zadnji \xc4\x8dlan rodu je leta 1339 omenjen vitez Artico de Rabensperch._NEWLINE_Grad Koprivnik je konec  14. stoletja pri\xc5\xa1el v last Celjskih grofov, saj listina iz 1395 omenja, da je bil takrat Hof zem Rabenspach upravljan s strani celjskih kastelanov. Grad je bil verjetno opu\xc5\xa1\xc4\x8den konec 15. stoletja. \xc5\xbde za \xc4\x8dasa Valvasorja je bil polnoma razvaljen. Po Valvasorju naj bi Koprivnik ali Rabensberk nasledil grad Krumperk._NEWLINE_Gospo\xc5\xa1\xc4\x8dino je leta 1479 prevzel \xc5\xa0tefan Hohenwart, rodbina Hohenwart je bila potem celo 16. stoletje lastnica Koprivnika. Tako se 1596 in 1597 omenja Kozma grof Hohenwart s Kolovca in Koprivnika. Po letu 1619 je grad in gospostvo pripadalo \xc5\xbeenskemu samostanu Mekinje, leta 1823 je posestvo z razvalinami kupil doma\xc4\x8din Matev\xc5\xbe Cerar, leta 1930 senator, prav tako doma\xc4\x8din dr. Valentin Ro\xc5\xbei\xc4\x8d. Zemlji\xc5\xa1\xc4\x8de z ostanki gradu je kasneje bilo v lasti kmeta Tovorja, tako se je oblikovalo tudi ime Tovorov grad.'